Fundur haldinn á Eskifirði 13. mars 2019 . María Hjálmarsdóttir verkefnastjóri hjá Austurbrú . Fræðir félagskonur um verkefnið , Áfangastaðinn Austurland . Það fór nú svo að fyrsti fundur ársins sem halda átti í febrúar féll niður . Við náðum svo að hittumst á Eskifirði þann 13. mars og áttum góða stund saman . Þær Halldóra , Helga M. og Petra sáu um skipulag fundarins en Helga M gat ekki mætt vegna veikinda . Við vorum átta félagskonur á fundinum og einn gestur . Sigga Dís tók með sér gest , Katrínu Reynisdóttur . Að loknum fundarhefðum áttum við umræðu um starf deildarinnar og fyrirkomulag funda en félagskonur hafa skipt með sér að halda fundina og hefur það gefist vel . Við ræddum einnig að ekki væri alltaf nauðsynlegt að leita út fyrir deildina , við sjálfar hefðum frá ýmsu að segja og vettvangurinn kjörinn til þess að segja frá því sem við erum að gera . Við fengum síðan fróðlegan fyrirlestur frá María Hjálmarsdóttur verkefnastjóra hjá Austurbrú . Hún sagði okkur frá verkefninu um Áfangastaðinn Austurland sem er samvinnuverkefni og opið öllum sem vilja og hafa áhuga . Verkefnið byggir á samtali við samfélagið Austurland ; sveitarfélög , fyrirtæki , samtök , stofnanir og íbúa Austurlands . Verkefninu er ætlað að þróa landsvæðið Austurland með áherslu á sjálfbærni í efnahags - , samfélags - og umhverfislegu tilliti .